13. rujna u Domovinskom ratu

**Domovinski rat po nadnevcima**: 13. rujna u Domovinskom ratu.

**- U povodu sve češćih napadaja na državnost i teritorijalni integritet Hrvatske, Predsjedništvo Društva književnika Hrvatske osudilo agresivne istupe iz Udruženje književnika Srbije, a zatraženo i obnavljanje Matice hrvatske i Prosvjete.**

- Predsjednik Tuđman donio odluku da se blokiraju vojne jedinice, kasarne JNA i aerodromi, jer JNA sve više intenzivira agresiju na Hrvatsku.

- Drugi krug pregovora Mirovne konferencije u Haagu završio bez značajnih rezultata.

- Američki Senat prihvatio rezoluciju u kojoj oštro osuđuje agresivnu politiku Srbije i JNA.

- Devet civila poginulo u Vukovaru, kada je JNA pucala na tvornicu "Borovo".

- Tri granate pogodile gradski autobus u Osijeku, jedan putnik poginuo, a jedan ranjen.

- Hrvatska Kostajnica pala u ruke JNA i srpskih terorista. Pripadnici hrvatskih obrambenih snaga, koji nisu uspjeli pobjeći na bosansku stranu, uhićeni su.

**- Hrvatske obrambene snage na slijetanje prisilile helikopter JNA, te uhitile generala Aksentijevića.**

**- Dva aviona JNA tipa MiG 21 prisilili putnički avion na slijetanje na zagrebački aerodrom.**

- U Zagrebu osnovana Zajednica srpskog naroda u Republici Hrvatskoj.

- Usprkos što je Hrvatska vojska prekinula vatru, srpski agresor i dalje razara hrvatske gradove: u Karlovcu nove žrtve i razaranja: troje mrtvih a četvero ranjenih Karlovčana.

- Zbog raketnog napada na Zagreb od jučer zrakoplovi stranih aviokompanija ne slijeću u zagrebačku zračnu luku.

- Njemačka i Francuska poslat će stručnjake kako bi istražili mogućnosti gradnje luke u Jadranskom moru za Muslimane, rekao u Bonnu njemački ministar vanjskih poslova Klaus Kinkel.

- Predsjednik Republike Hrvatske dr. Franjo Tuđman otvorio 70. Međunarodni zagrebački velesajam i tom prilikom naglasio da ovogodišnja velesajamska priredba označava pozitivna kretanja u hrvatskom gospodarstvu, a također je i znak da je poslovni svijet zainteresiran za Hrvatsku.

- Sukob vladajućih socijalista i radikala Vojislava Šešelja u Srbiji, jedni druge optužuju za ratne zločine, kriminal i profiterstvo.

- U Hrvatsku iz Vojvodine, od 14. kolovoza do 13. rujna, prognane i prihvaćene 622 osobe, izvijestio u Zagrebu Vladin Ured za prognanike.

- Predsjednik Tuđman primio u Predsjedničkim dvorima zamjenika ministra vanjskih poslova Ruske Federacije Igora Ivanova, te mu izrazio potrebu žurnog rješavanja reintegracije istočne Slavonije, Baranje i zapadnog Srijema u sustav Hrvatske, naglasivši da Hrvatska, s obzirom na 80.000 hrvatskih prognanika, neće više trpjeti odlaganja.

- Nakon posjeta Erdutu američki veleposlanik Peter Galbraith, odgovarajući na pitanja novinara u Osijeku, izjavio da je srpska strana zainteresirana za mirno rješenje. Spomenuo pri tom dio plana Z-4 koji govori o prijelaznom razdoblju od dvije godine, no Srbi traže još duže razdoblje.

- Ovim posjetom pokazujemo da su granice Hrvatske na Dunavu i ništa neće promijeniti naš stav o tome, izjavio novinarima u Osijeku, gdje boravi zbog posjeta istočnoj Slavoniji i Baranji, veleposlanik Velike Britanije G. Hewitt.

- Hrvatske snage nadomak Jajcu.

- Bojim se da bi eventualni sukob vojske SRJ i Hrvatske vojske bio težak i krvav, a čini mi se da bi završio pobjedom Hrvatske vojske. HV će u iduće dvije godine postati najmoćnija oružana sila na Balkanu, izjavio u Beogradu jedan od najuglednijih britanskih vojnih analitičara Pol Biver.

- Izaslanstvo američke vlade i Kongresa, koje predvodi Richard Holbrooke, doputovalo u BiH kako bi nadziralo provedbu izbora - uz 16 članova američkog Kongresa, u izaslanstvu pomoćnici američkog tajnika Kornblum i Shatuck, a planirano da oni u pet posebnih timova posjete područja Mostara, Banje Luke, Tuzle, Brčkog i Goražda.

- U Bugojnu, noć uoči izbora, eksplozivom razorena kuća Hrvata Stjepana Vukadina, člana lokalnog izbornog povjerenstva.

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.